PATVIRTINTA

Šalčininkų socialinių paslaugų centro

direktoriaus 2020 m. liepos 21 d.

įsakymu Nr. V- 325

**ŠALČININKŲ SOCIALINIŲ PASLAUGŲ CENTRO ETIKOS KODEKSAS**

**I skyrius**

**BENDROSIOS NUOSTATOS**

1. Šalčininkų socialinių paslaugų centro (toliau – Centras) etikos kodeksas (toliau – Kodeksas) nustato pagrindinis Centro darbuotojų veiklos ir darbo principus, suformuoja profesinius darbuotojų elgesio nuostatas, kuriais darbuotojai privalo laikytis ir vadovautis atlikdami pagrindines darbines funkcijas.

2. Kodekso paskirtis – kurti kūrybišką ir geranorišką darbo aplinką, ugdyti tinkamus bei efektyvius darbuotojų tarpusavio ryšius, pagarbius santykius su paslaugos gavėjais. Kodeksas parengtas vadovaujantis Lietuvos Respublikos Konstitucija, Lietuvos
Respublikos darbo kodeksu ir kitais norminiais teisės aktais.

3. Etikos kodekso tikslai:

3.1. apibrėžti veiklos ir elgesio principus, kurių turi laikytis kiekvienas Centro
darbuotojas, vykdydamas pareigybės aprašyme nustatytas pareigas bei funkcijas;

3.2. ugdyti darbuotojų atsakomybę;

3.3. apsaugoti darbuotojus nuo neetiško elgesio.

4. Etikos Kodeksas papildo Centro darbuotojų teisių, pareigų, atsakomybės nuostatas,
kurios yra reglamentuotos Centro nuostatuose, vidaus tvarkos taisyklėse, pareiginiuose
aprašymuose ir kituose norminiuose aktuose.

**II skyrius**

**DARBO ETIKOS PRINCIPAI**

5. Darbo vertybės praktikoje įgyvendinamos etikos principais, kurių laikosi Centro
darbuotojas:

5.1. gerbia žmonių prigimtinę vertę ir orumą;

5.2. siekia didinti socialinį teisingumą ir stiprinti solidarumą;

5.3. gerbia žmogaus teises ir jo apsisprendimo teisę, demokratijos principus;

5.4. veikia sąžiningai, patikimai, nešališkai ir empatiškai;

5.5. siekia įgalinti žmones spręsti tarpusavio santykių ir socialines problemas;

5.6. skatina teigiamus socialinius pokyčius, socialinę kaitą, asmens dalyvavimą ir
savarankiškumą;

5.7. nuolat siekia tobulinti savo profesines kompetencijas;

5.8. dalinasi gerąja patirtimi.

6. Darbuotojas privalo laikytis socialinį darbą ir socialines paslaugas reglamentuojančių
teisės aktų, dorai ir sąžiningai atlikti pareigas, būti objektyvus ir nepriklausomas, laikytis
konfidencialumo, nuolat gilinti profesines žinias, veiksmingai teikti socialines paslaugas, siekti gerų
rezultatų ir racionaliai naudoti turimus išteklius.

**III SKYRIUS**

**DARBUOTOJŲ ETINĖ ATSAKOMYBĖ PASLAUGŲ GAVĖJAMS**

7. Visi Centre dirbantys darbuotojai gerbia kiekvieno paslaugų gavėjo orumą, jo teisę į
laisvą apsisprendimą. Vadovaudamiesi šiuo principu, darbuotojai:

7.1. pripažįsta visus Centro paslaugų gavėjus, kuriems reikalinga pagalba, nepriklausomai
nuo jų amžiaus, lyties, tautybės, tikėjimo, politinių įsitikinimų, odos spalvos, socialinės padėties,
seksualinės orientacijos bei kitų požymių, tačiau turi teisę laisvai apsispręsti dirbti su asmeniu, jei
jis yra giminaitis, draugas ir pan.;

7.2. yra lojalūs paslaugų gavėjams, teikia pirmenybę jų interesams ir veikia gavę asmens
sutikimą, išskyrus Lietuvos Respublikos įstatymuose numatytais atvejais, kai iškyla galima grėsmė
paslaugų gavėjui ar aplinkiniams;

7.3. įvertina ir skatina pačių paslaugų gavėjų galimybes savarankiškai įveikti iškilusius
sunkumus;

7.4. imasi visų reikalingų priemonių ir galimų veiksmų, kad būtų apsaugoti paslaugų
gavėjai, kurie nepajėgūs priimti sprendimų;

7.5. informuoja paslaugų gavėjus apie galimos pagalbos suteikimą ir siekia, kad jie
dalyvautų socialinių paslaugų teikime;

7.6. išsamiai ir suprantamai teikia paslaugų gavėjams informaciją apie jų teises, galimybes
bei su tuo susijusias pareigas ir atsakomybę;

7.7. suteikia galimybę paslaugų gavėjams susipažinti su jų asmeniniais duomenimis;

7.8. su paslaugų gavėjais palaiko tik profesinius ryšius:

7.8.1. nereikalauja ir neima iš paslaugų gavėjų atlygio jokia forma;

7.8.2. nesudaro su paslaugų gavėjais jokių turtinių ir neturtinių sandorių.

7.9. gerbia paslaugų gavėjų teisę į privatumą ir nereikalauja privačios informacijos, jei tai
nėra būtina įvertinant paslaugos poreikį, skiriant, teikiant paslaugą bei sociologiniams tyrimams;

7.10. pasitelkia į pagalbą kitų sričių specialistus, jei to reikalauja paslaugų gavėjų interesai
ir jiems sutikus, tačiau neatskleidžia konfidencialios informacijos be jų sutikimo tretiesiems
asmenims, išskyrus atvejus, kuriuos nustato Lietuvos Respublikos įstatymai.

**IV SKYRIUS**

**DARBUOTOJŲ ETINIAI SANTYKIAI SU KOLEGOMIS IR KITAIS SPECIALISTAIS**

8. Centro darbuotojai bendraudami tarpusavyje ir su kitų sričių specialistais bei kitomis
organizacijomis vykdo profesines pareigas:

8.1. kuria darbingą, dalykinę, pasitikėjimu pagrįstą, pozityvią atmosferą įstaigoje;

8.2. gerbia kolegų ir kitų specialistų žinias ir patirtį;

8.3. vengia konfliktų, intrigų, apkalbų, neskleidžia asmens orumą žeminančios
informacijos;

8.4. tarpusavyje bendrauja pagarbiai;

8.5. sako tik tiesą;

8.6. atsiradus tarpusavio santykiuose konfliktinėms situacijoms elgiasi tolerantiškai,
atvirai, objektyviai ir savikritiškai. Išklauso visų pusių argumentus ir ieško objektyviausio
sprendimo;

8.7. pagrįstą kritiką bendradarbiui reiškia tik asmeniškai ir korektiškai.

**V SKYRIUS**

**DARBUOTOJŲ IR DARBDAVIO SANTYKIAI**

9. Darbuotojai su darbdaviu:

9.1. atsakingai laikosi dvišalių susitarimų;

9.2. nuolat siekia tobulinti savo įstaigos veiklą, didinti jos teikiamų socialinių paslaugų
veiksmingumą ir efektyvumą;

9.3. sąžiningai ir racionaliai disponuoja įstaigos finansiniais, materialiniais ir
žmogiškaisiais ištekliais, efektyviai naudoja juos tik įstaigos numatytiems tikslams siekti;

9.4. kritiškai vertina ir nelieka abejingi, jei darbdavys pažeidžia etikos principus.

**VI SKYRIUS**

**DARBUOTOJŲ KOMPETENCIJOS IR PROFESIONALUS ELGESYS**

10. Bendraujant ir bendradarbiaujant darbinėje aplinkoje, visi Centro darbuotojai turi būti
kompetentingi, kultūringi, humaniški, teisingi, reiklūs sau ir kitiems.

11. Kontroliuoti ir slopinti tokius asmeninius bruožus kaip nervingumas, nesusivaldymas,
emocinis pasikarščiavimas ir kita.

12. Tiesioginių ir netiesioginių dovanų, ne darbo pobūdžio paslaugų, tiesiogiai nesusijusių
su teikiamomis paslaugomis reikalavimas arba priėmimas iš trečiųjų asmenų, vertinamas kaip
neetiškas poelgis.

13. Neleistinas tendencingas nekorektiškas kolegos darbo kritikavimas ir sąmoningas
menkinimas dėl asmenines empatijos, konkurencijos, politinių ar kitokių motyvų

14. Neleistina nesąžininga profesinė konkurencija tarp kolegų, dalyvavimas
negarbinguose sandoriuose, visiems Centro darbuotojams skirtos informacijos slėpimas,
eskaluojami smulkmeniški konfliktai bei intrigos.

**VII SKYRIUS**

**VIEŠŲJŲ BEI PRIVAČIŲ INTERESŲ KONFLIKTAI**

15. Centro darbuotojui draudžiama:

15.1. įsitraukti į darbinę, komercinę ir finansinę veiklą Centre, jei ši veikla sukelia arba gali
sukelti viešųjų arba privačiųjų interesų konfliktą.

15.2. atlikti veiksmus, kurie suvokiami, kaip dovanų (materialinę vertę turinčių daiktų,
paslaugų) priėmimas, naudos gavimas, jeigu taip siekiama tiesiogiai ar netiesiogiai paveikti
dirbančiojo darbą;

15.3. neužsiima politine agitacija darbo vietoje ir darbo metu.

**VIII SKYRIUS**

**ETIKOS KODEKSO NUOSTATŲ LAIKYMOSI KONTROLĖ IR ATSAKOMYBĖ**

16. Jei darbuotojas nesilaiko šio Etikos kodekso nuostatų, skundas ar pranešimas
teikiamas Centro direktoriui.

17. Informacija apie Centro darbuotojų galimus pažeidimus nagrinėjama Darbo kodekso ir
kitų norminių teisės aktų nustatyta tvarka.

18. Darbuotojų elgesys, pažeidžiantis šio Etikos kodekso reikalavimus, yra pagrindas
taikyti drausminę atsakomybę.

19. Drausminės nuobaudos skiriamos Darbo kodekse bei Centro darbo tvarkos taisyklėse
nustatyta tvarka.

**IX**  **SKYRIUS**

**BAIGIAMOSIOS NUOSTATOS**

20. Etikos Kodeksas taikomas visiems Centro darbuotojams. Su Etikos Kodeksu
kiekvienas darbuotojas supažindinamas pasirašytinai.

21. Etikos Kodeksas skelbiamas viešai Centro internetinėje svetainėje www.sspc.lt
siekiant užtikrinti etikos laikymąsi.

22. Centro Etikos Kodeksas gali būti keičiamas administracijos bei darbuotojų iniciatyva.

 **\_\_\_\_\_\_\_\_\_\_\_\_\_\_\_\_\_\_**